Ачымазарақәа рхылаҧшра амилаҭтә центр анапхгаҩы Амиран Гамҟрелиӡе ишиҳәаз ала, дара аилахәыра “Альма” ахь ааҧхьара ҟарҵеит адәныҟатәи абилбордқәа рҿы авакцинациа апропаганда азызуа абаннерқәа зыҧшра ҟамҵақәа реиҭашьақәыргылара еиқәдыршәарц.
«Есымша зқьҩыла ауаа абри ачымазара бааҧсы ҿыркаауеит, жәаҩыла ауаа иҧсуеит, убри аамҭазы аҵыхәтәантәи амшқәа рзы авакцинациа апроцесс аласра маҷхеит. Абри аҩыза аҭагылазаашьа аан авакцинациа апропаганда азызуа абаннер даҽа баннерк ала аҧсахра ииашам.
Убри адагьы, ҳара иҳабжьаҳҵаз аиқәшаҳаҭра инақәыршәаны, абаннерқәа рҭыҧқәа рыҧсахра ҟалоит аганқәа уи азы заанаҵы еиқәшаҳаҭхар, аха, зыӡбахәы ҳәоу аконкреттә ҭагылазаашьаҿы абри аҩыза аиқәшаҳаҭхара иҟамызт.
Ҳара аилахәыра “Альма” ахь ааҧхьара ҟаҳҵоит адәныҟатәи абилбордқәа рҿы авакцинациа апропаганда азызуа абаннерқәа зыҧшра ҟамҵақәа реиҭашьақәыргылара еиқәдыршәарц», — иҳәеит Амиран Гамҟрелиӡе.